Stadfæstelse af byrettens afgørelse om salær
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

/

ØSTRE LANDSRETS RETSBOG
____________

Den 15. februar 2012 satte Østre Landsret retten i retsbygningen, Bredgade 42,

Køben-havn.

Som dommere fungerede landsdommerne Bloch Andersen, Thomas Lohse og

Line Bjørk-lund (kst.), førstnævnte som rettens formand.

Som protokolfører fungerede specialist Medarbejder ved retten.

Der foretoges   

12. afd. kære nr. B-290-12:

Advokat Kirsten Lund Jørgensen påkærer salær i sagen: Sagsøger

(advokat Kirsten Lund Jørgensen)

mod

Indkærede, tidligere Sagsøgte

(advokat Charlotte Cantor)

Ingen var mødt eller indkaldt.

Der fremlagdes kæreskrift af 6. januar 2012, hvorved advokat Kirsten Lund

Jørgensen har kæret Roskilde Rets afgørelse af 23. december 2011 (BS 1A-

2055/2009) om at retten til-lagde advokat Kirsten Lund Jørgensen et salær på

50.000 kr. med tillæg af moms, domme-rens fremsendelsesbrev af 19. januar

2012 og udskrift af retsbogen indeholdende den kæ-rede afgørelse.

Indkærede har ikke udtalt sig vedrørende kæren.



/

- 2 -

Byretten har ved sagens fremsendelse henholdt sig til den trufne afgørelse.

De modtagne bilag var til stede.

Efter votering afsagdes sålydende

k e n d e l s e :

Efter retsplejelovens § 316 erstattes som sagsomkostninger de udgifter, der har

været for-nødne til sagens forsvarlige udførelse. Udgifter til advokatbistand

erstattes med et passende beløb.

Det fremgår at de almindelige bemærkninger til det lovforslag, der ligger til

grund for lov nr. 554 af 24. juni 2005 om ændring af retsplejeloven og

forskellige andre love (sagsom-kostninger, retshjælp og fri proces), lovforslag

nr. L132, Folketinget 2004-05 (2. samling), s. 34, at salæret til en beskikket

advokat bør udmåles til det samme beløb, som en part, der tilkendes fulde

sagsomkostninger, vil få tilkendt til dækning af udgifter til advokatbistand.

Landsretten tiltræder, at sekretærbistand ikke honoreres særskilt. Herefter og

under hensyn til sagens omfang og karakter finder landsretten ikke grundlag for

at forhøje det fastsatte salær på 50.000 kr. med tillæg af moms.   

T h i b e s t e m m e s :

Byrettens afgørelse stadfæstes.

Ingen af parterne skal betale kæremålsomkostninger til den anden part.

Sagen sluttet.

Retten hævet.



/

- 3 -

(Sign.)